El Complex Educatiu de Tarragona acull cada curs escolar en règim de residència alumnat matriculat que resideix habitualment allunyat del Complex.
L'Òrgan de Gestió del Complex Educatiu de Tarragona es va crear mitjançant el Decret 188/2015, de 25 d'agost, i té com a finalitats bàsiques optimitzar la gestió dels espais, de les instal·lacions i de les dependències comuns de què disposa, obtenir els millors rendiments en l'explotació econòmica dels recursos, i donar suport als centres i serveis educatius ubicats en el recinte.
L'article 13 del Decret 188/2015, de 25 d'agost, preveu que els diferents recursos del Complex Educatiu de Tarragona, destinats fonamentalment a la prestació del servei públic de l'educació i altres serveis complementaris, també poden ser objecte d'explotació econòmica i d'ús social.
Mitjançant l'Ordre ENS/217/2012, de 16 de juliol, es va crear el preu públic per la utilització del servei d'allotjament prestat a la residència del Complex Educatiu de Tarragona, i se'n va fixar l'import per al curs escolar 2012-2013, i mitjançant l'Ordre ENS/184/2013, de 24 de juliol es va fixar l'import d'aquest preu públic a partir del curs escolar 2013-2014.
Atès que és necessari modificar aquest preu públic i crear nous preus públics per la utilització de diversos serveis que es presten al Complex Educatiu de Tarragona.
Per tot això, de comformitat amb el que estableix el capítol III del Títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny.
A proposta de l'Òrgan de Gestió del Complex Educatiu de Tarragona i de la Direcció General de Centres Públics, d'acord amb els informes favorables de la Intervenció Delegada i de l'Assessoria Jurídica del Departament de la Vicepresidència i d'Economia i Hisenda, i en ús de les atribucions que m'han estat conferides,
Modificar el preu públic per la utilització del servei d'allotjament prestat a les residències del Complex Educatiu de Tarragona per a l'alumnat matriculat als dos instituts del Complex Educatiu i a centres docents públics d'educació secundària de la demarcació de Tarragona.
1.1 Es fixa el preu públic en l'import que tot seguit s'indica per a cada servei:
a) Pel servei d'allotjament i manutenció en pensió completa de dilluns a divendres durant tot el curs acadèmic: 3.070,00 euros (IVA exclòs).
Aquest servei inclou des del dinar del dilluns, fins al dinar del divendres.
b) Pel complement d'allotjament, durant tots els caps de setmana del curs acadèmic: 800,00 euros (IVA exclòs).
Només hi podrà optar l'alumnat major d'edat.
c) Pel complement d'allotjament de cap de setmana esporàdic: 35,00 euros (IVA exclòs).
d) Pel complement per habitació individual: 400,00 euros (IVA exclòs).
e) Pel complement d'incorporació dels diumenges al vespre durant tot el curs acadèmic: 400,00 euros (IVA exclòs).
f) Pel complement d'incorporació dels diumenges al vespre de forma esporàdica: 15,00 euros (IVA exclòs).
El pagament fraccionat només serà aplicable al preu públic per allotjament en pensió completa de dilluns a divendres durant tot el curs acadèmic, i es podrà dur a terme de la següent manera:
20% de l'import en el moment de la formalització del contracte.
40 % de l'import abans del 5 d'octubre de l'any acadèmic.
40 % de l'import abans del 5 de gener de l'any acadèmic
Els complements per habitació individual, per caps de setmana i per incorporació en diumenges al vespre s'hauran d'abonar en la seva totalitat a l'inici de la prestació del servei.
En cas que es produeixi una baixa abans de la fi del curs escolar, no es retornaran les quantitats ja abonades, tret que existeixi algun motiu que ho justifiqui i que caldrà acreditar davant la Gerència de l'Òrgan de Gestió del Complex Educatiu de Tarragona.
Les baixes voluntàries no donaran dret a la devolució de les quantitats ja abonades.
1.3 Exempcions i bonificacions:
Al servei d'allotjament en pensió completa de dilluns a divendres durant tot el curs acadèmic, i amb la justificació documental prèvia, se li aplicaran els supòsits d'exempcions i bonificacions previstos en aquesta ordre de preus públics.
Les exempcions i bonificacions no seran d'aplicació sobre els complements, ja que són serveis addicionals, subjectes a disponibilitat i voluntaris.
El document acreditatiu és el títol de família nombrosa.
b) Les persones que posseeixin la declaració legal de minusvàlua en un grau igual o superior al 33%, els seus cònjugues i els seus fills o filles que en depenguin econòmicament.
El document acreditatiu és el certificat de la minusvàlua amb un grau igual o superior al 33%.
S'acreditarà amb un certificat de l'Administració corresponent.
d) Les persones víctimes de violència de gènere.
S'acreditarà amb un dels documents següents:
- Informe del Ministeri Fiscal que indiqui l'existència d'indicis de què està essent objecte de violència.
- Sentència condemnatòria de la persona agressora.
- Certificat del Departament de Benestar i Família, o de l'Ajuntament o centre d'acollida indicant la seva situació.
e) Les persones aturades de llarga durada que percebin un subsidi equivalent a una renda mínima d'inserció o la renda activa d'inserció.
Les persones membres de família nombrosa de categoria general, i les persones membres de família monoparental tenen una bonificació del 50 % de l'import del preu públic.
Les persones que es trobin entre els llindars de renda familiar que tot seguit s'indiquen, tenen una bonificació del 50 % o del 33 % del preu públic, d'acord amb el que s'hi estableix;
Nivell de renda familiar inferior a 5.500,00 euros, la bonificació és del 50 %.
Nivell de renda familiar entre 5.500,00 i 8.000,00, la bonificació és del 33 %.
Són membres computables el pare i la mare, si escau el/la tutor/a i persona encarregada de la guarda i protecció del menor, el sol·licitant, els germans solters menors de vint-i-cinc anys i que convisquin en el domicili familiar a 31 de desembre de l'any anterior al curs acadèmic o els de més edat, quan es tracti de persones amb discapacitat física, psíquica o sensorial, així com els ascendents dels pares que justifiquin la seva residència al mateix domicili que els anteriors amb el certificat municipal corresponent.
En el cas que els sol·licitants constitueixin unitats familiars independents, també es consideren membres computables el/la cònjuge, en el seu cas, la persona a la qual es trobi unida per anàloga relació.
Així com els/les fills/es, si escau.
1.3.3.1 Pot sol·licitar les exempcions i les bonificacions l'alumnat que compleixi tots els requisits següents:
- Ser menor de 25 anys o bé complir 25 anys abans del 31 de desembre de l'any corresponent al curs escolar.
- Cursar estudis d'educació secundària postobligatòria en el Complex Educatiu de Tarragona o en els centres públics de la demarcació de Tarragona i no disposar al seu municipi de residència o a la seva comarca, de l'oferta dels estudis que sol·licita.
- Estar preinscrit per aquell curs en algun dels centres del Complex Educatiu o en un centre públic de la demarcació propera al Complex, per als mateixos estudis que fa constar en la sol·licitud de bonificació de places de residència, d'acord amb les normes i els terminis establerts en la Resolució anual sobre preinscripció i matrícula de l'alumnat als centres educatius en els ensenyaments sufragats amb fons públics.
- No haver estat sancionat anteriorment, amb una falta molt greu, per la direcció de les residències del Complex Educatiu de Tarragona.
1.3.3.2 L'alumnat repetidor no pot sol·licitar les exempcions i bonificacions previstes.
La proposta de reconeixement de les exempcions i les bonificacions la fa la persona responsable de la Gerència de l'Òrgan de Gestió del Complex Educatiu de Tarragona, en el moment en què la persona interessada n'acredita documentalment la situació.
Contra les resolucions del/de la director/a dels Serveis Territorials del Departament d'Ensenyament a Tarragona relatives a la concessió o denegació de bonificacions es pot interposar, en el termini d'un mes a comptar des de l'endemà de la notificació de la resolució esmentada, recurs d'alçada davant del director general de Centres Públics, d'acord amb el que disposa l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya, i els articles 121 i 122 de la Llei 39/2015, d'1 d'octubre, del procediment administratiu comú de les administracions publiques.
Crear el preu públic per la utilització del servei d'allotjament i manutenció prestat a les residències del Complex Educatiu de Tarragona per a persones que l'utilitzin esporàdicament, en les diverses modalitats que s'hi estableixen, i fixar els imports següents:
a) Pel servei d'allotjament i manutenció en règim de pensió completa: 28,50 euros (IVA exclòs) per persona i dia.
b) Pel servei d'allotjament i manutenció en règim de mitja pensió: 24,00 euros (IVA exclòs) per persona i dia.
c) Pel servei d'allotjament i esmorzar: 19,50 euros (IVA exclòs) per persona i dia.
d) Pel servei d'allotjament una nit, sense manutenció: 16,50 euros (IVA exclòs) per persona i dia.
Crear el preu públic per la utilització del servei de menjador al Complex Educatiu de Tarragona i fixar l'import següent:
3.1 Per a persones que l'utilitzin esporàdicament, no vinculades directament amb el Departament d'Ensenyament: 6,36 euros (IVA exclòs), de dilluns a diumenge, dinar i sopar.
3.2 Exigibilitat: El preu públic exigible en iniciar-se la prestació del servei.
Crear el preu públic per la utilització dels diferents espais al Complex Educatiu de Tarragona, en les seves diverses modalitats que s'hi estableixen, i fixar els imports següents:
4.1 Per la utilització de les aules tipus 1:
4.1.1 Les característiques de les aules tipus 1 són les següents:
- Estan equipades amb cadires de pala, internet, canó i pantalla.
4.1.2 El preu públic per aquestes aules és de 20,00 euros/hora (IVA exclòs) o 60,00 euros/dia (IVA exclòs).
4.1.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.2 Per la utilització de les aules tipus 2:
4.2.1 Les característiques de les aules tipus 2 són les següents:
- Estan equipades amb cadires de pala.
4.2.2 El preu públic per aquestes aules és de 15,00 euros/hora (IVA exclòs) o 50,00 euros/dia (IVA exclòs).
4.2.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.3 Per la utilització de l'aula polivalent:
4.3.1 Les característiques de l'aula polivalent són les següents:
- Té capacitat per a 100 persones aproximadament.
- Està equipada amb taules i cadires, internet, megafonia, canó i pantalla.
4.3.2 El preu públic per aquesta aula és de 25,00 euros/hora (IVA exclòs) o 75,00 euros/dia (IVA exclòs).
4.3.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.4 Per la utilització de la sala multiusos:
4.4.1 Les característiques de la sala multiusos són les següents:
- Té capacitat per a 160 persones aproximadament.
- Està equipada amb cadires de pala, megafonia, internet, canó i pantalla.
4.4.2 El preu públic per aquesta sala és de 30,00 euros/hora (IVA exclòs) o 80,00 euros/dia (IVA exclòs).
4.4.3 Exigibilitat: El preu públic és exigible. en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.5 Per la utilització del teatre:
4.5.1 Les característiques del teatre són les següents:
- Accessible a persones amb mobilitat reduïda, banys adaptats.
- Té capacitat per a 1100 persones aproximadament.
- Està equipat amb vestíbul d'entrada i banys, internet, canó, pantalla i megafonia.
- 160 A III i 220 v en l'escenari.
4.5.2 El preu públic per la utilització del teatre és de 150,00 euros/mig dia (IVA exclòs) o 300,00 euros/dia (IVA exclòs).
4.5.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.6 Per la utilització del menjador:
4.6.1 Les característiques del menjador són les següents:
- És accessible a persones amb mobilitat reduïda.
- Té capacitat per a 720 persones assegudes a taula.
- Està equipat amb megafonia i micròfon sense fils.
4.6.2 El preu públic per la utilització del menjador és de 150,00 euros/mig dia (IVA exclòs) o 300,00 euros/dia (IVA exclòs).
4.6.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.7 Per la utilització de la piscina:
4.7.1 Les característiques de la piscina són les següents:
4.7.2 El preu públic d'utilització de la piscina és de 3,00 euros/dia (IVA exclòs), per persona, en grups mínims de 20 persones.
El preu no inclou el servei obligatori de socorrista, que anirà a càrrec dels sol·licitants de l'ús de les instal·lacions.
4.7.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.8 Per la utilització de les pistes bessones:
4.8.1 Les característiques de les pistes bessones són les següents:
- Dues pistes poliesportives de futbol-sala, bàsquet, handbol i volei.
- Tancades perimetralment i semicobertes.
- Accessibles per a persones amb mobilitat reduïda.
4.8.2 El preu públic d'utilització de les pistes és de 10,00 euros/hora (IVA exclòs), sense il·luminació i 20,00 euros/hora (IVA exclòs) amb il·luminació per a cadascuna de les pistes.
El preu per dia proposat és de 40,00 euros (IVA exclòs) per cada pista o de 80,00 euros (IVA exclòs) per les dues.
4.8.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
Per la utilització dels camps de futbol:
4.9.1 Les característiques dels camps de futbol són les següents:
- Un camp té il·luminació i l'altre no.
4.9.2 El preu públic d'utilització dels camps de futbol és de 15,00 euros/hora (IVA exclòs), per camp sense llum i de 30,00 euros/hora (IVA exclòs) per camp amb llum.
El preu per dia proposat és de 80 €/dia (IVA exclòs), sense llum, i 100 €/dia (IVA exclòs), amb llum, per cada camp.
4.9.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.10 Per la utilització del camp de rugbi:
4.10.1 Les característiques del camp de rugbi són les següents:
4.10.2 El preu proposat per a l'ús del camp de rugbi és de 20,00 euros/hora (IVA exclòs) sense llum o 40,00 euros/hora (IVA exclòs) amb llum i de 90,00 euros/dia (IVA exclòs) sense llum o 120,00 euros/dia (IVA exclòs) amb llum.
4.10.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
4.11 Per la utilització de les pistes de bàsquet:
4.11.1 Les característiques de les pistes de bàsquet són les següents:
4.11.2 El preu públic d'utilització de cadascuna de les pistes de bàsquet és de 10,00 euros/hora (IVA exclòs) i de 30,00 euros/dia (IVA exclòs) per a cadascuna d'elles.
4.11.3 Exigibilitat: El preu públic és exigible en iniciar-se la prestació del servei, sens perjudici que es pugui exigir l'anticipació o dipòsit previ de l'import total o parcial.
Quan escaigui, a aquestes quantitats caldrà aplicar l'IVA corresponent.
Les quanties que s'obtinguin s'ingressaran al compte corrent de l'Òrgan de Gestió del Complex Educatiu de Tarragona i han de ser gestionades d'acord amb el que estableix el Decret 188/2015, de 25 d'agost.
Es deroga l'Ordre ENS/184/2013, de 24 de juliol, per la qual es fixa l'import del preu públic per la utilització del servei d'allotjament prestat a la residència del Complex Educatiu de Tarragona a partir del curs escolar 2013-2014.
Barcelona, 14 de setembre de 2017